S-534/2018

Mál þetta, sem var tekið til dóms 9. janúar 2019, höfðaði lögreglustjórinn á höfuðborgarsvæðinu með ákæru 23. október 2018 á hendur H-kk-þgf R-kk-þgf, kt. 000000-0000, [...];

,,fyrir umferðar-, fíkniefna- og vopnalagabrot með því að hafa aðfaranótt sunnudagsins 30. júlí 2017 ekið bifreiðinni [...], undir áhrifum ávana- og fíkniefna, óhæfur til að stjórna ökutæki örugglega (í blóði mældist amfetamín 205 ng/ml, metamfetamín 75 ng/ml og tetrahýdrókannabínól 6,4 ng/ml) og sviptur ökurétti, suður Reykjanesbraut í Hafnarfirði við Einiberg, þar sem lögregla stöðvaði aksturinn, jafnframt á sama tíma haft í vörslum sínum 0,86 g af tóbaksblönduðu kannabisefni, sem lögregla fann í bifreiðinni, og einnig haft í vörslum sínum í bifreiðinni eftirfarandi vopn; hnúajárn, hníf (lengri en 12 sm), teygjubyssu ásamt skoti og pílum.

Telst þetta varða við 1., sbr. 2. mgr., 45. gr. a, og 1. mgr. 48. gr., sbr. 1. mgr. 100. gr., umferðarlaga nr. 50/ 1987, sbr. 5. gr. laga nr. 66/ 2006, 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13, 1985 og lög nr. 68, 2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og við a.-, c.- og f- lið 2. mgr. 30. gr., sbr. 36. vopnalaga nr. 16/1998.

Þess er krafist að ákærði verði dæmdur til refsingar, greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44, 1993 og 18. gr. laga nr. 66, 2006 og jafnframt að ofangreint fíkniefni 0,86 tóbaksblandað kannabisefni, sem hald var lagt á verði gert upptækt samkvæmt 6. mgr. 5. gr. laga nr. 65/ 1974 og 2. mgr. 14. gr. reglugerðar nr. 233/ 2001 og að ofangreind vopn, hnúajárn, hnífur, teygjubyssu ásamt skoti og pílum verði gerð upptæk samkvæmt 1. mgr. 37. gr. vopnalaga nr. 16/1998.“

Ákærði hefur fyrir dómi skýlaust játað að hafa framið þau brot sem honum eru gefin að sök og var farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu eftir að sækjanda og ákærða hafði verið gefinn kostur á að tjá sig í stuttu máli um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þau brot sem honum eru gefin að sök og eru þau réttilega heimfærð til refsiákvæða í ákæru. Ákærði hefur því unnið sér til refsingar.

Ákærði er fæddur [...] og á samkvæmt framlögðu sakavottorði að baki sakaferil sem nær aftur til ársins 2010. Ákærði gekkst undir sektargerð lögreglustjóra 27. apríl 2010 vegna fíkniefnalagabrots og aksturs undir áhrifum ávana- og fíkniefna þess efnis að ákærði samþykkti greiðslu sektar að fjárhæð 104.000 krónur og að sæta sviptingu ökuréttar í 4 mánuði. Með sektargerð lögreglustjóra 19. maí 2011 samþykkti ákærði greiðslu sektar að fjárhæð 200.000 krónur og að sæta sviptingu ökuréttar í 24 mánuði fyrir akstur undir áhrifum ávana- og fíkniefna. Ákærði var dæmdur í 30 daga fangelsi og sviptur ökurétti ævilangt með dómi 12. desember 2011 fyrir að aka bifreið sviptur ökurétti og undir áhrifum ávana- og fíkniefna 26. maí 2011. Ákærði samþykkti greiðslu 30.000 króna sektar fyrir fíkniefnalagabrot með sektargerð lögreglustjóra 4. september 2013. Með dómi 30. október 2013 var ákærði dæmdur í fangelsi í fjóra mánuði og ævilöng ökuréttarsvipting hans var áréttuð fyrir að hafa tvívegis ekið bifreið sviptur ökurétti og undir áhrifum ávana- og fíkniefna. Með sektargerð lögreglustjóra 11. júlí 2017 samþykkti ákærði greiðslu sektar að fjárhæð 60.000 krónur fyrir fíkniefnalagabrot. Ákærði var dæmdur í 30 daga fangelsi fyrir sviptingarakstur með dómi 8. september 2015. Með dómi 12. janúar 2017 var ákærði dæmdur í 90 daga fangelsi fyrir að hafa tvívegis ekið bifreið sviptur ökurétti.

Að framangreindum sakaferli og að brotum ákærða virtum, sbr. 77. gr. almennra hegningarlaga nr. 19/1940, þykir refsing hans hæfilega ákveðin fangelsi í 5 mánuði.

Með vísan til 3. mgr. 101. gr. umferðarlaga er ævilöng ökuréttarsvipting ákærða áréttuð.

Með vísan til kröfugerðar ákæruvalds, gagna málsins og tilgreindra lagaákvæða í ákæru verða gerð upptæk 0,86 g af tóbaksblönduðu kannabisefni, hnúajárn, hnífur og teygjubyssa ásamt skoti og pílum.

Samkvæmt 1. mgr. 235. gr. laga nr. 88/2008 um meðferð sakamála verður ákærði dæmdur til greiðslu sakarkostnaðar sem, samkvæmt framlögðu yfirliti sækjanda um slíkan kostnað og með stoð í öðrum framlögðum gögnum, nemur samtals 134.355 krónum.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, H-kk-nf R-kk-nf, sæti fangelsi í 5 mánuði.

Ákærði er sviptur ökurétti ævilangt.

Ákærði sæti upptöku á 0,86 g af tóbaksblönduðu kannabisefni, hnúajárni, hníf og teygjubyssu ásamt skoti og pílum.

Ákærði greiði 135.355 krónur í sakarkostnað.

M-kvk-nf H-kvk-nf H-kvk-nf